ΠΡΩΤΟΣ Π Ι Ν Α Κ Α Σ

(άρθρα 3 και 4)

ΔΕΛΤΙΟ ΔΑΠΑΝΩΝ 2023

ΛΕΠΤΟΜΕΡΕΙΕΣ ΔΑΠΑΝΩΝ

Σ Η Μ Ε Ι Ω Σ Ε Ι Σ

1. Σύμφωνα με το άρθρο 4 του Νόμου αυτού υπέρβαση γίνεται μόνο σε περίπτωση υπερβάσεως του συνόλου των πιστώσεων που εγκρίθηκαν κάτω απο κάθε μια από τις πιο κάτω ομάδες δαπανών:

02100 - Υπάλληλοι

02300 - Ωρομίσθιο Προσωπικό

03000 - Λειτουργικές Δαπάνες

03300 - Συντηρήσεις και Επιδιορθώσεις

03500 - Εκπαίδευση Προσωπικού / Συνέδρια, Σεμινάρια και Άλλα Γεγονότα

03550 - Συμβουλευτικές Υπηρεσίες / Έρευνες

03650 - Εκδόσεις και Δημοσιότητα

03900 - Δαπάνες σε σχέση με τα έσοδα

04150 - Μεταβιβάσεις Εξωτερικού

04300 - Κοινωνικές Παροχές

05100 - Έργα και Σχ. Συγχρηματοδοτούμενα από Κοιν. Πόρους

06100 - Εξυπηρέτηση Δημοσίου Χρέους

07400 - Αγορά Σταθερών και Κινητών Μηχανημάτων

07650 - Αγορά Εξοπλισμού

08000 - Ανέγερση, Επεκτάσεις και Βελτίωση Κτιρίων

Με εξαίρεση τις υπερβάσεις κάτω από τις υποομάδες 02260 και 02460 οι οποίες θεωρούνται ως ανεξάρτητες υπερβάσεις για τους σκοπούς των άρθρων αυτών και θα μπορούν να καλυφθούν από την ολική πρόνοια των ομάδων 02100 και 02300, ύστερα από εξουσιοδότηση του Υπουργού Υγείας.

1. Όταν κάποιο άρθρο του Προϋπολογισμού σημειώνεται με σταυρό (+), αυτό υποδηλώνει ότι δεν μπορεί να γίνει δαπάνη μέχρι να παρασχεθούν πλήρεις λεπτομέρειες του σχεδίου στο Υπουργείο Υγείας υπό μορφή "Εξουσιοδοτήσεως για Διενέργεια Δαπανών" (Ε.Δ.Δ).
2. Ανεξαρτήτως των διατάξεων οποιουδήποτε άλλου Νόμου, Κανονισμού, διοικητικών ρυθμίσεων, πρακτικών ή συμφωνιών που ρυθμίζουν θέματα καταβολής επιδομάτων, αποζημιώσεων και άλλων οικονομικών ωφελημάτων, το άρθρο 03002 ''Εξοδα Κινήσεως'', της ομάδας 03000 ''Λειτουργικές Δαπάνες'' των Κεντρικών Γραφείων του Οργανισμού Κρατικών Υπηρεσιών Υγείας, δεν θα μειωθεί κατά 15% γιατί στο άρθρο αυτό περιλαμβάνονται τα πραγματικά έξοδα (αεροπορικά εισιτήρια, ημερήσιο επίδομα, διαμονή σε ξενοδοχεία, πληρωμή ταξί από και προς το αεροδρόμιο) των μελών του Συμβουλίου του Οργανισμού των οποίων η μόνιμη κατοικία είναι εκτός Κύπρου.
3. Προκαταβολή για την αγορά μηχανοκίνητου οχήματος παραχωρείται με βάση καθορισμένα κριτήρια και προυποθέσεις σε κατηγορίες μόνιμου και ωρομίσθιου προσωπικού που εγκρίνοντια κατ' αξίαν από το Υπουργείο Οικονομικών.
4. Οι θέσεις που αναφέρονται στην ομάδα 02100 του Πρώτου Πίνακα είναι με συμβόλαιο.
5. Ανεξαρτήτως της ύπαρξης πιστώσεων στα διάφορα κονδύλια του Προϋπολογισμού και τηρουμένων των διατάξεων οποιουδήποτε νόμου και/ή οποιασδήποτε διοικητικής πράξης, για την απασχόληση λειτουργών πέρα από τις συνηθισμένες ώρες εργασίας απαιτείται η εκ των προτέρων έγκριση του Γενικού Διευθυντή του Οργανισμού Κρατικών Υπηρεσιών Υγείας.
6. Ανεξαρτήτως των διατάξεων οποιουδήποτε άλλου Νόμου ή Κανονισμών ή Συμφωνίας ή διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία δύναται λόγω της φύσης και του επιπέδου των καθηκόντων να διεκπεραιωθεί από υπαλλήλους κατώτερων θέσεων και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της κατώτερης θέσης που επιθυμούν να εργαστούν υπερωριακά, πιο ψηλά στην ιεραρχία υπάλληλοι που επιθυμούν να εργαστούν υπερωριακά για το σκοπό αυτό, αποζημιώνονται ανεξαρτήτως του μισθού τους, με βάση τον ανώτερο μισθό της κατώτερης θέσης:

Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων, γίνεται από τον Γενικό Διευθυντή του Οργανισμού Κρατικών Υπηρεσιών Υγείας:

Νοείται περαιτέρω ότι, σε καμιά περίπτωση υπάλληλος αποζημιώνεται υπερωριακά βάσει μισθού που υπερβαίνει το μισθό του.

1. Οι μισθοί των αξιωματούχων και εργοδοτουμένων του Οργανισμού αναπροσαρμόζονται την 1η Ιανουαρίου κάθε έτους με βάση το δείκτη της Αυτόματης Τιμαριθμικής Αναπροσαρμογής με την καταβολή του 50% του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος που προηγείται του έτους αναφοράς:

Νοείται ότι, η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός.

1. Όταν οποιαδήποτε υποκατηγορία δαπάνης κάτω από τις υποομάδες 03001 «Οδοιπορικά» και 03020 «Λειτουργικά Έξοδα Γραφείου» καταστεί πληρωτέα μπορεί να χρεωθεί στα άρθρα αυτά και να καλυφθεί από την ολική πρόνοιά τους μετά από εξουσιοδότηση του Συμβουλίου.
2. Τα υπηρεσιακά μηχανοκίνητα οχήματα χρησιμοποιούνται όπως προνοείται στον περί της Παροχής Ορισμένων Ωφελημάτων σε Καθορισμένους Δικαιούχους του Κρατικού Τομέα και του Ευρύτερου Δημόσιου Τομέα (Όροι και Διαδικασία) Νόμο [Ν. 3(Ι)/2014, Ν. 85(Ι)/2014] και τους περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμούς που εκδίδονται δυνάμει αυτών (Κ.Δ.Π. 204/2014).
3. Όταν μία θέση καταργείται εμφανίζεται ως διακοπείσα υπηρεσία με πρόταξη μίας αγκύλης (}).
4. Το επίπεδο απασχόλησης του ωρομίσθιου προσωπικού σε κάθε νομικό πρόσωπο δημοσίου δικαίου δεν θα αυξηθεί σε σχέση με το 2022 και όπου είναι δυνατό θα γίνεται μείωσή του:

Νοείται ότι, οι Ασκούντες τον Έλεγχο επί των Κονδυλίων/Δαπανών Λειτουργοί υποχρεούνται να τηρούν στοιχεία πάνω σε συνεχή βάση για τον αριθμό που απασχολείται.

1. Ανεξαρτήτως των διατάξεων της σημείωσης 13 πιο πάνω, το επίπεδο απασχόλησης ωρομίσθιου προσωπικού για ικανοποίηση εποχικών ή έκτακτων αναγκών προκαθορισμένης χρονικής διάρκειας η οποία εν πάση περιπτώσει δεν πρέπει να ξεπερνά τους έξι (6) μήνες, δεν πρέπει να υπερβαίνει τα τρία τέταρτα του επιπέδου του προηγούμενου έτους.
2. Οποιαδήποτε πρόσληψη και απασχόληση ωρομίσθιου προσωπικού κατά παράβαση των διατάξεων οποιουδήποτε Νόμου και/ή οποιασδήποτε διοικητικής πράξεως, θεωρείται ότι δεν έγινε νόμιμα και οι Λειτουργοί που Ασκούν Έλεγχο πάνω στα Κονδύλια Δαπανών από τα οποία καταβάλλονται οι απολαβές για το τοιουτοτρόπως προσληφθέν και απασχοληθέν ωρομίσθιο προσωπικό καθίστανται προσωπικά υπεύθυνοι για κάθε δαπάνη που διενεργήθηκε ή θα διενεργηθεί.
3. Παρέχονται Επιδόματα Φιλοξενίας, Παραστάσεως, Οδοιπορικών και Τηλεφώνου ως ακολούθως:

Επίδομα φιλοξενίας Εκτελεστικών Διευθυντών (3) (€10.710), Οικονομικού Διευθυντή (€3.570) και Επιχειρησιακού Διευθυντή (€3.570).

Επίδομα Παραστάσεως Γενικού Εκτελεστικού Διευθυντή (€18.000).

Επίδομα οδοιπορικών του Οικονομικού Διευθυντή (€1.046), του Επιχειρησιακού Διευθυντή (€1.046), του Εκτελεστικού Διευθυντή Λάρνακας - Αμμοχώστου (1) (€2.000), των Εκτελεστικών Διευθυντών Λευκωσίας και Λεμεσού - Πάφου (2) (€1.046).

Επίδομα τηλεφώνου του Οικονομικού Διευθυντή (€595), του Επιχειρησιακού Διευθυντή (€595), του Γενικού Εκτελεστικού Διευθυντή (€1.740) και Εκτελεστικών Διευθυντών των Διευθύνσεων (3) (€1.785).

1. Ανεξαρτήτως των διατάξεων οποιουδήποτε άλλου Νόμου ή Κανονισμών ή Συμφωνίας ή διοικητικών ρυθμίσεων ή πρακτικών που ρυθμίζουν θέματα καταβολής επιδομάτων, αποζημιώσεων και άλλων οικονομικών ωφελημάτων-

(α) ειδικό επίδομα σε νοσοκομειακό προσωπικό καταβάλλεται μόνο στο νοσηλευτικό προσωπικό των Υπηρεσιών Ψυχικής Υγείας που απασχολείται σε μονάδες κλειστής νοσηλείας, είτε στο ψυχιατρείο είτε αλλού,

(β) ο τρόπος υπολογισμού της αποζημίωσης που καταβάλλεται σε υπαλλήλους που απασχολούνται με το σύστημα βάρδιας για εργασία κατά τις Κυριακές όταν η Κυριακή αποτελεί μέρος της εργασίας για συμπλήρωση του καθορισμένου εβδομαδιαίου ωραρίου εργασίας τους καθορίζεται στο 1:0,85 για κάθε ώρα απασχόλησης,

(γ) ο τρόπος υπολογισμού της αποζημίωσης που καταβάλλεται σε υπαλλήλους που απασχολούνται με το σύστημα βάρδιας για εργασία κατά την Κυριακή του Πάσχα και τις αργίες της 6ης Ιανουαρίου, 1ης Απριλίου, 15ης Αυγούστου, 28ης Οκτωβρίου, 25ης και 26ης Δεκεμβρίου, στην περίπτωση που συμπίπτουν να είναι Κυριακή, όταν η εργασία αποτελεί μέρος του ωραρίου του υπαλλήλου, καθορίζεται στο 1:1,7,

(δ) ο τρόπος υπολογισμού της πρόσθετης αποζημίωσης που καταβάλλεται σε υπαλλήλους που απασχολούνται με το σύστημα βάρδιας για εργασία κατά τις δημόσιες αργίες, για τις εργάσιμες ώρες που είναι πέραν από το καθορισμένο ωράριο του προγράμματος εργασίας, καθορίζεται στο 1:1,7,

(ε) ο τρόπος υπολογισμού της αποζημίωσης που καταβάλλεται σε υπαλλήλους που απασχολούνται με το σύστημα βάρδιας, όταν δεν εργάζονται κατά τις αργίες αλλά έχουν συμπληρώσει το καθορισμένο ωράριό τους κατά τις υπόλοιπες μέρες της εβδομάδας καθορίζεται στο 1:1,2 για 6 ώρες,

(στ) το ύψος του επιδόματος βάρδιας για νυκτερινή εργασία των υπαλλήλων που απασχολούνται με το σύστημα βάρδιας καθορίζεται στο 22,8% των δεδουλευμένων ωρών. Σε ότι αφορά το ωρομίσθιο προσωπικό που απασχολείται με το σύστημα βάρδιας, το επίδομα Σαββατοκυρίακου και νύκτας, καθορίζεται στο 17% επί του μηνιαίου μισθού, ενώ το επίδομα Σαββατοκυρίακου στο 12,75%,

(ζ) η αποζημίωση του ωρομίσθιου προσωπικού που απασχολείται σε απογευματινή εργασία ή με ακανόνιστο ωράριο έναρξης και λήξης εργασίας μειώνεται κατά 15%,

(η) κάθε μια ώρα υπερωριακής εργασίας λογίζεται κατά τις καθημερινές και τα Σάββατα μέχρι τη 1 μ.μ. ως 1,2 ώρες και κατά τα Σάββατα μετά τη 1 μ.μ., τις Κυριακές και τις αργίες ως 1,5 ώρες, με εξαίρεση των υπαλλήλων που απασχολούνται με το σύστημα βάρδιας ή με ειδικό ωράριο, όπου κάθε μια ώρα υπερωριακής εργασίας κατά τα Σάββατα μέχρι και τα μεσάνυκτα λογίζεται ως 1,2 ώρες:

Νοείται ότι, στην περίπτωση του ωρομίσθιου προσωπικού ειδικότερα, κάθε μια ώρα υπερωριακής εργασίας λογίζεται κατά τις εργάσιμες μέρες ως 1,2 ώρες και κατά τα Σάββατα, τις Κυριακές και τις αργίες ως 1,5 ώρες, με εξαίρεση του ωρομίσθιου προσωπικού που απασχολείται με το σύστημα βάρδιας, όπου κάθε μία ώρα υπερωριακής εργασίας κατά τις αργίες λογίζεται ως 1,7 ώρες:

Νοείται περαιτέρω ότι, σε καμιά περίπτωση η υπερωριακή αποζημίωση υπαλλήλου ή ωρομίσθιου προσωπικού θα υπερβαίνει τη μηνιαία μισθοδοσία του,

(θ) η αποζημίωση για υπερωριακή απασχόληση κατά τις εργάσιμες ημέρες, πλην του Σαββάτου, παραχωρείται σε ελεύθερο χρόνο ή σε χρήμα ή με συνδυασμό των δύο, όπως εγκρίνεται από τους Γενικούς Διευθυντές Διευθύνσεων του Οργανισμού Κρατικών Υπηρεσιών Υγείας,

(ι) τα πιο κάτω επιδόματα / αποζημιώσεις / οικονομικά ωφελήματα μειώνονται κατά 10%:

i. Επιδόματα υπαλλήλων:

Επίδομα φιλοξενίας (άρθρο 02208 <Επίδομα φιλοξενίας>), εξαιρουμένου του επιδόματος φιλοξενίας που καθορίζεται στη Σημείωση 16 πιο πάνω.

Οδοιπορικά (Άρθρο 03002 <Εξοδα κινήσεως>, Άρθρο 03004 <Επίδομα κατ' αποκοπή>), εξαιρουμένου του επιδόματος οδοιπορικών που καθορίζεται στη Σημείωση 16 πιο πάνω.

Επίδομα τηλεφώνου (Άρθρο 03022 <Τηλεφωνικά τέλη και τηλεγραφήματα>), εξαιρουμένου του επιδόματος τηλεφώνου που καθορίζεται στη Σημείωση 16 πιο πάνω.

Επίδομα απουσίας εκτός έδρας (Άρθρο 03003 <Επίδομα Εκτός Έδρας>).

Επίδομα ειδικών καθηκόντων, Νέο Γενικό Νοσοκομείο Λευκωσίας (άρθρο 02172 <Επίδομα ειδικών καθηκόντων>).

ii. Επιδόματα Ωρομίσθιου προσωπικού

Οδοιπορικά (Άρθρο 03002 <Έξοδα κινήσεως> και Άρθρο 03004 <Επίδομα Κατ' Αποκοπή>).

Επίδομα απουσίας εκτός έδρας (Άρθρο 03003 <Επίδομα Εκτός Έδρας>).

(ια) η κατ' αποκοπή υπερωριακή αμοιβή των υπαλλήλων και του ωρομίσθιου προσωπικού μειώνεται κατά 20%:

Νοείται ότι, ο τρόπος υπολογισμού των επιδομάτων / αποζημιώσεων που αναφέρονται στις υποπαραγράφους (κ) και (λ) της παρούσας παραγράφου παραμένει ο ίδιος όπως καθορίζεται από τους σχετικούς για κάθε περίπτωση κανονισμούς ή/και Εγκυκλίους ή/και Αποφάσεις του Υπουργικού Συμβουλίου, ή/και σχετικές εγκρίσεις, και αφού υπολογισθούν μειώνονται ανάλογα με το κατά περίπτωση ποσοστό μείωσης:

Νοείται περαιτέρω ότι, τα επιδόματα / αποζημιώσεις που περιλαμβάνονται στις υποπαραγράφους (κ) και (λ) της παρούσας παραγράφου μειώνονται ανάλογα με το κατά περίπτωση ποσοστό μεταβολής ανεξάρτητα από την υποομάδα από την οποία καταβάλλονται.

18. Οποιαδήποτε αναθεώρηση επιδομάτων, με εξαίρεση την αναπροσαρμογή αυτών ως αποτέλεσμα της διακυμάνσεως του τιμαριθμικού δείκτη ή λόγω γενικών αυξήσεων μισθών, η οποιαδήποτε χορήγηση νέων επιδομάτων, υποβάλλεται στη Βουλή των Αντιπροσώπων για έγκριση, μαζί με τη συνεπαγόμενη δαπάνη.

Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας παραγράφου.